JUMAL KÕNELEB
Tere jälle!
Igal kristlasel on hea teada, et oleme sõjas.
See pole just tore teadmine, aga seda on kasulik teada.
Või kuidas?
Oleme lahingus.
Paulus räägib sellest Efeslaste kirja 6. peatükis
ja ütleb, et peaksime panema selga kogu Jumala sõjavarustuse.
Meil on kaasas tore rüütel, mis on kaua meie suguvõsas olnud.
See rekvisiit on siin selleks, et tuletada meile meelde,
et ka meil peaks olema kogu Jumala sõjavarustus seljas.
Millisest sõjast me räägime?
Hingevaenlane, kurat, saatan - kuidas iganes teda ka kutsume,
võitleb meie vastu, aga mitte mõõga ja kilbiga.
Ta ründab meid sõnadega ja püüab mõjutada meie mõtteid.
Sellepärast toimub see võitlus meie peades.
2. Korintlastele 10:5 ütleb, millise sõjaga siin on tegemist.
"Purustame iga kõrkuse,
mis tõstab end jumalatunnetuse vastu,
ja me võtame vangi Kristuse sõnakuulmisse kõik mõtted."
Selles on küsimus.
Täna käsitlemegi rohkem seda, millise sõjaga on tegemist
ja kuidas seda sõda võita.
Midagi imelist on juhtunud.
Kui Jeesus tuli mu ellu, siis Ta tõesti tuli.
See, et Ta on nüüd meie elus ja elab oma Vaimu kaudu meis,
see muutis meid.
Me ei ole enam samasugused kui enne.
2. Korintlastele 5:17 ütleb:
"Niisiis, kui keegi on Kristuses, siis ta on uus loodu,
vana on möödunud, vaata, uus on sündinud."
Mul on üks asi kaasas.
See muutus toimus minu sees.
Muutus toimus mu südames ja mu vaimus.
- Jeesus elab nüüd seal. - Just nii.
Kuid vaatamata sellele, et mu vaim on uuestisündinud
ja ma olen uus loodu,
siis mu mõtted on ikka need samad vanad mõtted,
mis ennegi.
See sõjapidamine -
see vaimne sõda ja suur võitlus toimub me peas.
Mu mõtted peavad taipama, mis mu sees on toimunud.
Sa pead siis seda silmas, et su mõtted muutuvad uueks,
nõnda nagu su vaim on muutunud uueks?
Efeslastele 4:22:
"Teil tuleb jätta oma endise eluviisi poolest
vana loomus,
kes laostub petlike himude käes,
ning saada uueks oma mõttelaadilt
ja riietuda uue inimesega."
Kuigi mu südames ja vaimus on toimunud muutus
ja kuigi Jeesus Kristus on nüüd mu elus
- Ja on su Issand.
Sellegipoolest loeme siit, et me peame "riietuma uue inimesega,
kes on loodud Jumala poolt elama tõe õiguses ja vagaduses.
Seepärast jätke vale ja rääkige tõtt oma ligimesega."
Pean jätma vanad valed ka mu enese kohta.
Riietuge uue inimesega.
Seejuures on hea, et öeldakse otse,
et see on miski, mida meie peame tegema.
Jeesus tegi seda, mida meie ise ei saa teha -
Ta sünnitas meid uuesti oma Vaimu kaudu,
aga mõtlemise muutmine on meie töö.
Piibel ei ütle, et Jumal teeb seda. See on meie valik.
See on see, millest Jumala sõjavarustus räägib.
Uue identiteedi selga panemine.
Või uue identiteedi täielik aktsepteerimine.
Et ma oma mõtete tasandil ja kogu olemusega
võtan vastu need head uudised.
See nõuab õppimist.
Meil kõigil on erinevaid kinnistunud mõtteid ja mõttemalle,
harjumusi ja iseloomujooni, mis ei ole alati väga vagad ja pühad.
Need võivad haavata meid endid või teha meie kaudu haiget teistele.
Jumal tahab, et võtaksime need päriselt kinni,
sest Jumal tahab, et sina ja mina oleksime päriselt vabad.
Täielikult vabad.
Üleni vabad.
Mitte vabad üksnes vaimus,
vaid et ka me hing, mõtted, tunded ja tahe oleksid vabad.
Kuigi ma olen nüüd oma vaimus uus
ja ma olen ülevalt poolt uuesti loodud,
siis Roomlastele 8:16 on öeldud:
"Seesama Vaim tunnistab koos meie vaimuga,
et me oleme Jumala lapsed."
Ma olen nüüd Jumala laps.
Nüüd tuleb maja näide.
Kuigi ma olen Jumala laps - uus loodu ja Ta on koos minuga,
siis minu mõtlemine on probleemiks.
Kujutle, et meie pea on selline,
et selle saab lahti teha ja vaadata, mis seal tegelikult toimub.
Millised mõtted meie peas keerlevad, mis seal tegelikult toimub,
mis mu peas päriselt on?
Mul on selline väike osmik kaasas.
Tore väike linnumaja.
- See on lindude söötmismaja.
Teeme selle nüüd lahti, kujutledes, et see on mu pea.
Ma teen selle lahti
ja vaatan, mida see tegelikult sisaldab.
Mis on need mõttemallid, mis on mu peas?
Millised need on?
On need lammutavad? Või millised need on?
Samal ajal, kui seda teeme,
ole ka sina ise avatud mõtlema, mis sinu peas liigub.
Tee seda samal ajal, kui meie siin vaatame neid asju läbi.
Need on siin päris kortsus. - Ja mustad.
"Pole muud teha, kui alla anda."
Siin on ka üks helgem.
"Sa oled täiuslikult ilus, mu kullake, ja sul pole ühtegi viga!"
Ülemlaul 4:7
Siis jälle neid kortsus. - Vanu ja kinnistunud.
"Olen täis viha."
Või: "Näita mulle oma nägu, luba ma kuulen su häält,
sest su hääl on meeldiv ja su nägu on ilus!”
Ülemlaul 2:14
Issand ütleb, et mu hääl on meeldiv ja mu nägu on ilus.
Siin on nii lammutavaid mõtteid, kui Issanda imelisi uusi sõnu.
Näiteks: "Olen täiesti üksinda."
Nüüd tekib küsimus,
kummad mõtted peavad paika?
Kumb on tõde?
Kas need masendavad ja allasuruvad?
Need, mis toovad hirmu ja keerlevad muremõtetena mu peas?
või need imelised toredad sõnad, mida olen aastate jooksul lugenud
ja mille kohta ma vaimus sisimas tean, et need vastavad tõele.
Mul on lootust tulevikuks. (Jeremija 31:17)
Kummad peavad paika?
Kumb on tõde?
Roomlastele 12:2 öeldakse:
"Ja ärge muganduge praeguse ajaga, vaid muutuge meele uuendamise teel,
et te katsuksite läbi, mis on Jumala tahtmine,
mis on hea ja meelepärane ja täiuslik."
Kui mõtleme omaenda mõtteid, siis mida me tegelikult teeme?
Joy tõstatas küsimuse, mis on tõde?
Piibel annab meile sellise nõuande:
"katsuge läbi, mis on Jumala tahtmine,
mis on hea ja meelepärane ja täiuslik."
Jumala tahtmine on Piiblis kirjas.
Mis on hea, meelepärane ja täiuslik.
Need on sellised mõtted, mida Jumal tahab,
et sina ja mina iseenese kohta mõtleme.
Tõde leidub Jumala Sõnas
ja tõde on see, mis teeb meid vabaks.
Nagu Joy juba ütles - me oleme uuestisündinud.
Kui oled võtnud Jeesuse vastu, oled ka uuestisündinud.
Su vaim on vaba ja uuestisündinud, Jumal elab su vaimus.
Jeesus on seal Püha Vaimu läbi ja sinu vaimus on kõik hästi.
Aga kui su mõtted on lammutavad ega ole Jumala tahte kohased -
kui need ei ole head, kasulikud ega täiuslikud,
siis need tuleb kinni võtta ja neid tuleb muuta.
Kumb siis on tõde?
Tõde on see, mida Jumal ütleb sinu, minu ja iseenda kohta.
Jesaja 55:9: "Sest otsekui taevad on maast kõrgemal..."
Loeme enne veel Jesaja 55:8, kus Jumal ütleb:
"Aga minu mõtted ei ole teie mõtted,
ja teie teed ei ole minu teed, ütleb Issand.
Sest otsekui taevad on maast kõrgemal,
nõnda on minu teed kõrgemad kui teie teed,
ja minu mõtted kõrgemad kui teie mõtted."
Issand ütleb, et Tema mõtted on minu omadest nii palju kõrgemad,
nagu taevas on maast kõrgem.
Tema mõtted minust on nii kõrged.
Need on tohutult imelised, täis lootust, armastust ja rahu.
Need on täis rõõmu.
Ja see ongi võitlus,
et mu vana pea täituks uute imeliste sõnadega
ja ma hakkaksin neid päriselt mõtlema.
Sellepärast tulemegi sõjavarustuse esimese osa juurde.
Efeslastele 6:14 on kirjas:
"Seiske nüüd ja teie niuded olgu vöötatud tõega."
Ka sellel mängurüütlil on vöö, mis hoiab varustust koos.
Mul on ka vöö kaasas.
Miks mainib Piibel esimesena vööd?
Sest meid ei vabasta juhuslik hea tunne
või see, et Joy teeb mulle iga päev süüa.
Meid vabastab päriselt see, kui mõistame, mis on tõde.
Jeesus ütleb Johannese 8:31-32:
"Siis ütles Jeesus juutidele, kes temasse uskusid:
Kui te jääte minu sõnasse, siis te olete tõesti minu jüngrid
ning tunnetate tõde, ja tõde vabastab teid.”
See on kõige olulisem sõjavarustuse osa.
See on esimene asi.
Kõige tähtsam on, et sina ja mina teaksime, mis on tõde.
See on lähtekoht selleks, et me saaksime vabaks.
Sellepärast ongi kõige tähtsaim sõjavarustuse osa just vöö.
Kas sa mõtled sellega seda,
et koguduses hetkeks kogetav imeline Püha Vaimu võidmine
on kogu aeg ligi ja puudutab mind?
Kas see ei käi siis nii,
et Jumal puudutab mind Püha Vaimu kaudu
ja ma saan hetkega vabaks?
Võib ka nii juhtuda
ja see võib olla väga suurepärane kogemus ja tunne,
et miski lahkus ja tuli vabadus.
Aga kui su peas on ikka vanad, kinnistunud mõtted...
Kui mõtlen, et olen täiesti üksi,
siis ma tunnen küll koguduses Issanda ligiolu,
aga kui mõte on ikka mu peas,
siis kogudusest lahkudes leierdan seda mõtet edasi.
Hirmu, mure ja uskmatuse halvad mõtted.
Kui mu pea on täis
üksinduse, lootusetuse, hirmu ja mure mõtteid,
siis mu mõtted minus näevad välja sellised.
See kisub mind pidevalt alla.
Mu sisemine hääl või mu sisekõne lammutavad mu elu.
- See on päris tuttav lugu.
Kui ma aga täitun Tema sõnadega,
mida leian kõikjalt Piiblist:
"Issand on mu karjane, mul pole millestki puudust."
- "Ma suudan kõik tema läbi, kes teeb mind vägevaks."
"Haljale aasale paneb ta mind lebama."
"Ka kui ma kõnniksin pimedas orus, ei karda ma kurja."
"Langegu tuhat su kõrvalt, sinu külge see ei puutu."
"Jumal täidab kõik mu vajadused oma rikkust mööda."
"Tema vermete läbi on meile tervis tulnud."
"Tema annab andeks kõik su ülekohtu,
tema parandab kõik su tõved."
"Ega pea meeles su patte."
"Ma suudan kõik tema läbi, kes teeb mind vägevaks."
"Heitke kõik oma mure tema peale, sest tema peab hoolt teie eest!"
Tema hoolitseb meie eest!
"Ja kõik su lapsed on Issanda õpilased
ning su lastel on suur rahu."
Kui mõtted hakkavad muutuma ja me räägime selliseid asju;
kui need on sõnad, mis tulevad mu suust välja;
kui need asjad keerlevad mu peas, et olen uus loodu ja Jumala laps
ja Tema armas tütar,
siis arvake, kummal neist on parem olla?
Kumba ma tahaksin?
Just see töö ongi meie teha.
- Seda võib teha ise ja teadlikult.
Seda võib teha teadlikult,
aga see pole kerge, kui pea on igasugu jura täis.
Selle muutmine selliseks nõuab tööd.
Selle töö tegemisele tahame julgustada kõiki.
Miks see siis ei käi nii, et Püha Vaim lihtsalt uhub kõik ära?
Sest Jumal on andnud sulle ja mulle vabaduse
ja see vabadus sisaldab ka vastutust.
Võin ise valida, mida mõtlen endast, elust ja Jumalast.
Jumal ei sunni sind mõtlema midagi muud,
kui seda, mida sa tahad mõelda.
Sa oled vaba. Sa oled õnnistatud oma vabaduses.
Samal ajal on sul aga vastutus, mis mõtteid sa oma peas ketrad,
sest mõtted mõjutavad meie tundeid ja kogu meie elu.
See on töö, milles Püha Vaim on koos meiega.
Püha Vaim tahab Jumala Sõna, jutluste, ülistusmusika
ja kõige kaudu muuta sind ja mind, et ka meie mõtted muutuksid
ja et meie mõtete kaudu muutuks ka meie sisemine maailm.
See on oluline teema mu jaoks, kes ma olen võidelnud masendusega.
Masendus räägib pidevalt, et miski ei õnnestu.
"Ma ei jaksa, ma ei tahagi enam jaksata,
olen liiga väsinud,
elu on liiga raske j liiga keeruline,
ma ei näe mingit väljapääsu."
Need mõtted keerlevad üha rohkem ja rohkem peas.
Sellest ei ole kerge välja pääseda.
Ja kuigi sellest on juba 10 aastat möödas,
olen märganud, et mul on sellega ikka veel raskusi.
Palusin suvel palves Issandat, et Ta aitaks mind selles,
sest mul on siiani igal hommikul raske ärgata
ja ma tunnen igal hommikul seda raskustunnet.
Issand hakkas mulle imeliselt andma astmelaudu.
Üks neist on see, et hommikul ärgates ülistan esimese asjana Jumalat.
Ma hakkan ülistama ja rõõm voolab minus.
Rõõm tulvab ja tulvab.
Rõõmustun sellest, et Jeesus on päästnud ja tervendanud mind.
Esimesel nädalal polnud mingit muutust tunda,
aga nädal hiljem miski nagu vabanes mu peas.
Masendus mõjutab ju ka ajusid.
Teadlik ülistamine
ja aja võtmine selleks, mida tead olevat tõde,
mõjutab ka meie füüsist.
Võta kinni need "väikesed rebased", need negatiivsed sõnad,
mis õõnestavad su elu
ja asenda need Jumala Sõnaga.
Siis saad ka sina vabaks.
Aamen.
Palvetame koos sinuga
Aitäh, Taevaisa, et oleme juba uued loodud
ja meil on juba igavene elu, sest Sina ise oled meie sees.
Täna me palvetame, Isa, et aitaksid meid selles,
et meie mõtted, tunded ja tahe saaksid vabaneda.
Issand paljasta kõik valed,
kõik negatiivsed ja mahasuruvad mõtted,
mis meid hävitavad,
et võiksime need vangistada.
Et võiksime summutada kõik vaenlase tulised nooled
ja asendada need Sinu Sõnaga, Issand.
Anna meile armu, tarkust ja mõistmist,
et võiksime tõesti rääkida iseenesele tõtt,
sest Sinu tõde teeb meid vabaks.
Aitäh Sulle, Jeesus!
Issand, me täname Sind selle eest, et Su sõnad on täiesti puhtad.
Su sõnad on nagu puhas pesukäsn, mis peseb meid puhtaks.
Issand, Su sõnad on nagu hõbe, mis valgub sulatusnõust.
Aitäh, Issand, et Su Sõna on nii imeline ja tore.
Issand, me võime täituda Sinu Sõnaga.
Võime olla täidetud Su Sõnaga.
Me võime vaadata Su Sõna ja keskenduda Su Sõnale.
Võime uurida Sinu sõnu ja nautida Su sõnu.
Me võime asendada vanad valed Sinu imeliste sõnadega.
Üha rohkem ja rohkem.
Issand, ma palun,
et annaksid meile motivatsiooni Jeesuse nimel.
Sa tead, et laiskus on paras väljakutse.
Meil on tänapäeval nii palju ajaveetmise võimalusi.
Nii tahan julgustada Jeesuse nimel viima oma mobiiltelefoni teise tuppa
ja panema selle üldse käest ära,
sest enese pea pidev meelelahutusega täitmine
ja mõtete telefonist tuleva prügiga täitmine
ei aita meid kuidagi.
Seetõttu võtkem Jumala Sõna ja täitkem end sellega.
See hakkab mõjuma hoopis teisel viisil.
Kui sa ei jaksa Jumala Sõna lugeda,
võid kuulata ka jutlusi, mida leiab internetist.
Nende kuulamiseks võid küll mobiili kasutada.
Tasub end tõesti toita Jumala Sõnaga.
Aitäh, Issand, et Sinu Sõna on tõde.
Tahan veel kuulutada Jumala Sõna:
"Ma suudan kõik Temas, kes teeb mind tugevaks."
"Issand on minu ravija."
"Küll mu Jumal täidab kõik teie vajadused
oma rikkust mööda kirkusega Kristuses Jeesuses."
"Ja kõik su lapsed on Issanda õpilased
ning su lastel on suur rahu."
"Ei karda ma kurja, sest sina oled minuga."
"Sest see, kes on teis, on suurem sellest, kes on maailmas."
Halleluuja!
Need kirjakohad julgustavad meid. Halleluuja!
Tahame siinkohal tänada teid kõiki toredate sõnumite eest.
Taas on tulnud julgustavat tagasisidet, mistõttu tuhat tänu teile!
Üks inimene kirjutas,
et need saated on tema jaoks kui iganädalane toit,
mis annavad jõudu edasi minna.
Aitäh, Püha Vaim, et kasutad meid!
Aitäh ka Su Sõna eest!
Aitäh vaatajatele julgustuse eest!
Meile võib saata ka palvesoove ja me palvetame kõikide eest.
Me ei jõua ehk alati kirjadele vastata, aga me palvetame kõikide eest.
Kui soovid meie töö kohta rohkem teada saada,
külasta me kodulehekülge, mida näed ekraanil.
Vajame pidevalt abilisi lasteaeda,
nii et, kui sul pole töö- või õppekohta, tule meile appi!
Helista ja võta ühendust!
Kodulehe kaudu saab tellida ka meie infolehte,
mis räägib meie toredast koolist ja lasteaiast.
Sealt saab tellida ka neid raamatuid,
mis annavad sulle teada tõe, mis teeb sind vabaks.
Ole õnnistatud!
Jumala Sõnal on elumuutev vägi.
TV7 levitab seda kõikidesse Soome kodudesse.
Sa võid osaleda
selle rõõmusõnumi levitamises Jeesusest Kristusest.
Helistades 900 1770, annetad 10 eurot.
Võid kasutada ka kontonumbreid, mida näed peatselt ekraanil.
Vajaliku toetusinfo on leitav ka kodulehel www.tv7.ee
Löö sinagi kaasa,
sest rohkem kui kunagi varem vajatakse tõde
ja evangeeliumit igasse koju.
Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7